趙士春

趙士春（），字景之，號蒼霖，晚號東田居士，直隸常熟縣人。明末政治人物。

生平
吏部侍郎趙用賢之孫，叙州知府趙隆美之子。崇禎初年（1627年）入復社，崇禎十年（1637年）丁丑科劉同升榜進士一甲第三名，授翰林院編修《崇祯十年丁丑科进士三代履历》：赵士春，曾祖承谦，广东参议戊戌；祖用贤，吏部左侍郎赠礼部尚書少保謚文毅祀乡贤；父隆美，叙州知府。景之，礼记房，庚戌十一月初八日生，常熟籍，江阴县人，丁卯六十六名，会七十六名，一甲三名，授翰林院修，戊寅降調，补福建布政司簡較，壬午復官编修，甲申升中允。。為人耿介不阿，楊嗣昌奪情入閣，趙士春上疏彈劾。貶福建布政司檢校。不久復官，終官左春坊左中允。時人稱趙士春與林蘭友、何楷、黃道周、劉同升為「長安五諫」。入清不仕。著有《保閒堂集》26卷，詩14卷。《明史·卷二百二十九》：（趙用賢）孫士春、士錦，崇禎十年同舉進士。士春，字景之。第三人及第，授編修。明年，兵部尚書楊嗣昌奪情視事，未幾入閣。少詹事黃道周劾之，下獄。士春上疏曰：「嗣昌墨衰視事，既已罔效，陛下簡入綸扉，自應力辭新命。乃閱其奏牘，徒計歲月久近間，絕無哀痛惻怛之念，何奸悖一至此也！陛下破格奪情，曰人才不足故耳。不知人才所以不振，正由愛功名、薄忠孝致之。且無事不講儲材，有事輕言破格，非用人無弊之道也。臣祖用賢，首論故相奪情，幾斃杖下，臘敗肉示子孫。臣敢背家學，負明主，坐視綱常掃地哉？」帝怒，謫廣東布政司照磨。祖孫並以攻執政奪情斥，士論重之。後復故官，終左中允。康熙十四年（1675年）乙卯十月十三日以疾卒于家。徐乾学为其撰墓志铭。

家族
曾祖赵承谦，戊戌進士，广东参议。祖父趙用賢，官至吏部侍郎，愛好藏書。父趙隆美，歷官刑部郎中，皆著名藏書家，有書房“脈望館”。弟趙士錦，同榜二甲進士，官工部主事。

注釋

參考文獻
（清）張廷玉等，《明史》，中華書局點校本
 《江南通志》，卷一百三十
 《柳南隨筆》，卷二

Category:明朝探花
Category:明朝翰林院编修
Category:常熟人
S士
Category:常熟趙氏
Category:明遗民
Category:明朝左中允
Category:明朝復社人物
Category:明朝福建布政司檢校